Ég hef verið svo lánssöm að fá að kynnast listakonunnin Rakel Tómasdóttur vel síðustu árin . Það er einhvern veginn svo miklu betra að skipuleggja sig í svo fallegri bók og hún er einnig frábær fylgihlutur í töskunni . Ég er að gera tilraun til að nota mína 2020 dagbók um þessar mundir en ég hef alltaf verið léleg með dagbækur , vel alltaf að skrifa í símann . Sérstaklega þegar ég nota svartan í myndirnar mínar , það er eitthvað svo þægilegt að gera hvítan pappír alveg svartan með kolum eða bleki . Hefur það verið svoleiðis alla tíð ? Fatastíllinn hefur þróast í þessa átt í gegnum tíðina , ætli það séu ekki um það bil 4 ár síðan ég byrjaði að klæðast svörtu á hverjum einasta degi . Ég áttaði mig á því að mér líður lang best þegar ég er í öllu svörtu og þar af leiðandi ákvað ég að klæðast bara alltaf öllu svörtu , af því ég nenni ekki að eyða tíma eða áhyggjum í að líða ekki 100% vel í því sem ég klæðist . Langar þig aldrei að klæðast lituðum fötum ? Þessi ákvörðun hefur klárlega sparað mér fullt af pening , en líka fullt af tíma , ef ég fer í búðir í dag þá er það yfirleitt af því mig vantar eitthvað ákveðið og þá er mjög auðvelt að finna það sem mig vantar af því svarti liturinn setur manni ákveðin ramma . Í dag kaupi ég engöngu föt sem ég veit að ég get notað á hverjum einasta degi í mörg ár , líður vel í og mun ekki fá leið á . ; ) En á sumrin , verður þér ekki heitt ? Mér finnst ég án djóks vera sumarleg í svörtu ef efnin eru t.d. létt . Jú mér verður stundum heitt en ég tengi svarta litinn engan vegin við myrkur eða kulda , ég þoli ekki skammdegið og vildi óska þess að það að vera í svörtum , síðum , langerma , rúllukragakjól væri eitthvað sem gengi upp á sólarströnd . En hvað er á döfinni hjá RakelTomas ? Ég er að fara að opna sýningu núna á fimmtudaginn ( 16. janúar ) á The Coocoo’s Nest , til sýnis og sölu verða myndir sem eru í aðeins einfaldari stíl en ég geri vanalega , Myndirnar eru unnar út frá skissum sem ég gerði meðan ég var á Hawaii síðastliðið haust . Svarti liturinn verður í aðalhlutverki , ótrúlegt en satt ! Svo er aldrei að vita nema maður fari að prófa sig áfram með liti , í myndlist þar að segja , það er aðeins ólíklegra að ég breyti fatastílnum . Takk fyrir spjallið Rakel < 3 Ég mæli að sjálfsögðu með að fólk fjölmenni á Coocoos Nest á fimmtudaginn . Viðburður á Facebook , HÉR